《听请道人念佛》
宋代·赵文

平生不喜佛，喜听念佛声。
大都止六字，三诵有馀音。
唱偈类哀切，和声等低平。
蝉联未肯已，绵弱殆不胜。
馁息僅相属，柔吭时一鸣。
听兹颓阘韵，生我寂灭情。
坐令喧竞中，便欲无所争。
乃知象教意，妙觉在声闻。
俗人不解此，梵教杂歌行。
敲铿鼓笛奏，真与郑卫并。
能令妇女悦，未必佛者听。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。